CELEX: 32017R1325
Language: ro
Date: 2017-07-17 00:00:00
Title: Regulamentul (UE) 2017/1325 al Consiliului din 17 iulie 2017 de modificare a Regulamentului (UE) 2016/44 privind măsuri restrictive având în vedere situația din Libia

18.7.2017   
            
            
               RO
            
            
               Jurnalul Oficial al Uniunii Europene
            
            
               L 185/16
            
         REGULAMENTUL (UE) 2017/1325 AL CONSILIULUI
   din 17 iulie 2017
   de modificare a Regulamentului (UE) 2016/44 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
   având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (2),
   întrucât:
   
               (1)
            
            
               La data de 6 februarie 2017, Consiliul a remarcat faptul că introducerea ilegală de migranți și traficul de ființe umane contribuie la destabilizarea situației politice și în materie de securitate din Libia.
            
         
               (2)
            
            
               La data de 17 iulie 2017, Consiliul a adoptat Decizia (PESC) 2017/1338 (3) care aplică restricții la exportul către Libia de anumite produse care pot fi utilizate pentru introducerea ilegală de migranți și pentru a efectua trafic de ființe umane.
            
         
               (3)
            
            
               Este necesară o reglementare la nivelul Uniunii pentru punerea în aplicare a măsurilor, în special pentru a se asigura aplicarea lor uniformă de către operatorii economici în toate statele membre.
            
         
               (4)
            
            
               Prin urmare, Regulamentul (UE) 2016/44 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (UE) 2016/44 se modifică după cum urmează:
   
               1.
            
            
               Se introduce următorul articol:
               „Articolul 2a
               (1)   Este necesară o autorizație prealabilă pentru:
               
                           (a)
                        
                        
                           vânzarea, furnizarea, transferul sau exportul, în mod direct sau indirect, al produselor enumerate în anexa VII, indiferent dacă provin sau nu din Uniune, către orice persoană, entitate sau organism din Libia sau în scopul utilizării în Libia;
                        
                     
                           (b)
                        
                        
                           furnizarea de asistență tehnică sau de servicii de brokeraj cu privire la produsele prevăzute în anexa VII sau legată de furnizarea, producția, întreținerea și utilizarea produselor respective, în mod direct sau indirect, către orice persoană, entitate sau organism din Libia sau în scopul utilizării în Libia;
                        
                     
                           (c)
                        
                        
                           furnizarea de finanțare sau de asistență financiară în legătură cu produsele enumerate în anexa VII, inclusiv, în special, granturi, împrumuturi și asigurări ale creditelor de export pentru vânzarea, furnizarea, transferul sau exportul articolelor respective sau pentru furnizarea de asistență tehnică sau de servicii de brokeraj aferente, în mod direct sau indirect, către orice persoană, entitate sau organism din Libia sau în scopul utilizării în Libia.
                        
                     (2)   Anexa VII include articolele care ar putea fi utilizate pentru introducerea ilegală de migranți și pentru a efectua trafic de ființe umane.
               (3)   Alineatul (1) nu se aplică vânzării, furnizării, transferului sau exportului, în mod direct sau indirect, de produse prevăzute în anexa VII, precum și furnizării de asistență tehnică, servicii de brokeraj, finanțare sau asistență financiară în legătură cu produsele respective, de către autoritățile statelor membre către guvernul libian.
               (4)   Autoritatea competentă în cauză nu acordă autorizația menționată la alineatul (1) atunci când există motive întemeiate să se creadă că produsele respective ar fi utilizate pentru introducerea ilegală de migranți și pentru a efectua trafic de ființe umane.
               (5)   Atunci când o autoritate competentă prevăzută în lista din anexa IV refuză să acorde o autorizație sau anulează, suspendă, modifică în mod semnificativ sau revocă o autorizație în conformitate cu prezentul articol, statul membru în cauză notifică acest lucru celorlalte state membre și Comisiei și le transmite acestora informațiile relevante.”
            
         
               2.
            
            
               La articolul 20, se adaugă următoarea literă:
               
                           „(c)
                        
                        
                           să modifice anexa VII pentru a detalia sau a adapta lista produselor incluse care ar putea fi utilizate pentru introducerea ilegală de migranți și pentru a efectua trafic de ființe umane sau pentru a actualiza codurile de nomenclator din Nomenclatorul combinat, astfel cum sunt prevăzute în anexa I la Regulamentul (CEE) nr. 2658/87.”
                        
                     
         Articolul 2
   Textul prevăzut în anexa la prezentul regulament se introduce ca anexa VII la Regulamentul (UE) 2016/44.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iulie 2017.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  JO L 206, 1.8.2015, p. 34.
   
      (2)  JO L 12, 19.1.2016, p. 1.
   
      (3)  Decizia (PESC) 2017/1338 a Consiliului din 17 iulie 2017 de modificare a Deciziei (PESC) 2015/1333 privind măsuri restrictive având în vedere situația din Libia (a se vedea pagina 49 din prezentul Jurnal Oficial).
   
      ANEXĂ
      „
            ANEXA VII
            
               Articole care ar putea fi utilizate pentru a introduce ilegal migranți și pentru a efectua trafic de ființe umane, astfel cum sunt menționate la articolul 2a
            
            NOTĂ EXPLICATIVĂ
            Codurile de nomenclator sunt preluate din Nomenclatorul combinat (NC), astfel cum este definit la articolul 1 alineatul (2) din Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun și sunt prevăzute în anexa I la acesta, cele care sunt valabile la momentul oricăror modificări ale prezentului regulament și, după caz, cu modificările legislative ulterioare.
            
                         
                     
                     
                        Codul NC
                     
                     
                        Descriere
                     
                  
                         
                     
                     
                        8407 21 
                     
                     
                        motoare suspendate pentru propulsie marină (cu aprindere prin scânteie)
                     
                  
                        Ex
                     
                     
                        8408 10 
                     
                     
                        motoare suspendate pentru propulsie marină (cu aprindere prin comprimare)
                     
                  
                        Ex
                     
                     
                        8501 31 
                     
                     
                        motoare electrice suspendate pentru propulsie marină, de o putere de maximum 750 W
                     
                  
                        Ex
                     
                     
                        8501 32 
                     
                     
                        motoare electrice suspendate pentru propulsie marină, de o putere de peste 750 W, dar de maximum 75 kW
                     
                  
                        Ex
                     
                     
                        8903 10 
                     
                     
                        ambarcațiuni gonflabile, pentru agrement sau pentru sport
                     
                  
                        Ex
                     
                     
                        8903 99 
                     
                     
                        nave cu motor suspendat
                     
                  ”